P6_TA(2005)0147

Ευρωπαϊκός Οργανισμός για την Ασφάλεια και την Υγεία στην Εργασία *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά την τροποποίηση του κανονισμού (ΕΚ) αριθ. 2062/94 του Συμβουλίου σχετικά με την ίδρυση Ευρωπαϊκού Οργανισμού για την Ασφάλεια και την Υγεία στην Εργασία (COM(2004)0050 — C6-0014/2004 — 2004/0014(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2004)0050) [1],

- έχοντας υπόψη το άρθρο 308 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0014/2004),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τη γνωμοδότηση της Επιτροπής Επιτροπή Περιβάλλοντος, Δημόσιας Υγείας και Ασφάλειας των Τροφίμων (A6-0092/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

ΑΙΤΙΟΛΟΓΙΚΗ ΣΚΕΨΗ 1

(1) Ο κανονισμός (ΕΚ) αριθ. 2062/94 του Συμβουλίου της 18ης Ιουλίου 1994 σχετικά με την ίδρυση ευρωπαϊκού οργανισμού για την ασφάλεια και την υγεία στην εργασία περιλαμβάνει διατάξεις σχετικά με τους στόχους, τα καθήκοντα και την οργάνωση του Οργανισμού και ειδικότερα του διοικητικού συμβουλίου του. Οι διατάξεις αυτές τροποποιήθηκαν μετά την προσχώρηση της Αυστρίας, της Φινλανδίας και της Σουηδίας, όταν έπρεπε να προστεθούν νέα μέλη στο διοικητικό συμβούλιο. | (1) Ο κανονισμός (ΕΚ) αριθ. 2062/94 του Συμβουλίου της 18ης Ιουλίου 1994 σχετικά με την ίδρυση ευρωπαϊκού οργανισμού για την ασφάλεια και την υγεία στην εργασία περιλαμβάνει διατάξεις σχετικά με τους στόχους, τα καθήκοντα και την οργάνωση του Οργανισμού και ειδικότερα του διοικητικού συμβουλίου του. Οι διατάξεις αυτές τροποποιήθηκαν μετά τις πρόσφατες προσχωρήσεις, όταν έπρεπε να προστεθούν νέα μέλη στο διοικητικό συμβούλιο. |

Τροπολογία 2

ΑΙΤΙΟΛΟΓΙΚΗ ΣΚΕΨΗ 5α (νέα)

| (5α) Προκειμένου να επιτευχθούν οι προαναφερόμενοι στόχοι, ο Οργανισμός πρέπει όχι μόνο να συγκεντρώνει και να διαδίδει πληροφορίες, αλλά και να τις αναλύει, να εντοπίζει τους κινδύνους και τις βέλτιστες πρακτικές και να προάγει την προληπτική δράση. Εν προκειμένω, είναι σημαντικό να διευκρινιστεί ότι ο Οργανισμός έχει τον ρόλο "παρατηρητηρίου κινδύνων" και ότι θα πρέπει να αναλύει τους κινδύνους, ιδίως τους αναδυόμενους και να προάγει την προληπτική δράση. Στην εντολή του θα πρέπει να συμπεριλαμβάνονται και οι κίνδυνοι που αφορούν τα μέλη των οικογενειών των εργαζομένων. Ιδιαίτερη προσοχή θα πρέπει επίσης να δοθεί στους κινδύνους γονοτοξικότητας που ενδέχεται να έχουν επιπτώσεις στους απογόνους πλη-γέντος εργαζομένου. |

Τροπολογία 3

ΑΙΤΙΟΛΟΓΙΚΗ ΣΚΕΨΗ 6

(6) Η ανακοίνωση της Επιτροπής σχετικά με την αξιολόγηση του Οργανισμού, η οποία εκπονήθηκε σύμφωνα με το άρθρο 23 του κανονισμού (ΕΚ) αριθ. 2062/94 και βασίζεται σε εξωτερική αξιολόγηση που διενεργήθηκε το 2001 καθώς και στις συμβολές του διοικητικού συμβουλίου και της υπαγόμενης στην Επιτροπή συμβουλευτικής επιτροπής για την ασφάλεια και την υγεία στην εργασία, υπογραμμίζει την ανάγκη να τροποποιηθεί ο κανονισμός (ΕΚ) αριθ. 2062/94 προκειμένου να διατηρηθεί η αποδοτικότητα και η αποτελεσματικότητα του Οργανισμού και των διοικητικών δομών του. | (6) Η ανακοίνωση της Επιτροπής σχετικά με την αξιολόγηση του Οργανισμού, η οποία εκπονήθηκε σύμφωνα με το άρθρο 23 του κανονισμού (ΕΚ) αριθ. 2062/94 και βασίζεται σε εξωτερική αξιολόγηση που διενεργήθηκε το 2001 καθώς και στις συμβολές του διοικητικού συμβουλίου και της υπαγόμενης στην Επιτροπή συμβουλευτικής επιτροπής για την ασφάλεια και την υγεία στην εργασία, υπογραμμίζει την ανάγκη να τροποποιηθεί ο κανονισμός (ΕΚ) αριθ. 2062/94 προκειμένου να διατηρηθεί και να βελτιωθεί η αποδοτικότητα και η αποτελεσματικότητα του Οργανισμού και των διοικητικών δομών του. |

Τροπολογία 4

ΑΙΤΙΟΛΟΓΙΚΗ ΣΚΕΨΗ 15

(15) Σύμφωνα με το άρθρο 3 της συνθήκης, η Κοινότητα επιδιώκει να εξαλειφθούν οι ανισότητες και να προαχθεί η ισότητα μεταξύ των ανδρών και των γυναικών σε όλες τις δραστηριότητές της. Είναι συνεπώς σκόπιμο να υπάρξει σχετική πρόβλεψη που θα ενθαρρύνει την ισόρροπη εκπροσώπηση των ανδρών και των γυναικών στη σύνθεση του ΔΣ. | (15) Σύμφωνα με το άρθρο 3 της Συνθήκης, η Κοινότητα επιδιώκει να εξαλειφθούν οι ανισότητες και να προαχθεί η ισότητα μεταξύ των ανδρών και των γυναικών σε όλες τις δραστηριότητές της. Είναι συνεπώς σκόπιμο να υπάρξει σχετική πρόβλεψη που θα ενθαρρύνει την ισόρροπη εκπροσώπηση των ανδρών και των γυναικών στη σύνθεση της διοικητικής και διαχειριστικής δομής του Οργανισμού. |

Τροπολογία 5

ΑΡΘΡΟ 1, ΣΗΜΕΙΟ 1Άρθρο 2 (κανονισμός (ΕΚ) αριθ. 2062/94)

Προκειμένου να προωθήσει την καλυτέρευση ιδίως του χώρου εργασίας για να προστατεύσει την ασφάλεια και την υγεία των εργαζομένων, όπως προβλέπει η συνθήκη και οι διαδοχικές κοινοτικές στρατηγικές και τα προγράμματα δράσης σχετικά με την υγεία και την ασφάλεια στο χώρο εργασίας, ο Οργανισμός έχει ως στόχο να παρέχει στους κοινοτικούς οργανισμούς, τα κράτη μέλη και τους ενδιαφερόμενους κύκλους όλες τις τεχνικές, επιστημονικές και οικονομικές πληροφορίες που είναι χρήσιμες στον τομέα της ασφάλειας και της υγείας στην εργασία. | Προκειμένου να βελτιωθεί ο χώρος εργασίας για να προστατεύσει την ασφάλεια και την υγεία των εργαζομένων, όπως προβλέπει η συνθήκη και οι διαδοχικές κοινοτικές στρατηγικές και τα προγράμματα δράσης σχετικά με την υγεία και την ασφάλεια στο χώρο εργασίας, ο Οργανισμός έχει ως στόχο να παρέχει στους κοινοτικούς οργανισμούς, στα κράτη μέλη, στους κοινωνικούς εταίρους και στους ενδιαφερόμενους κύκλους όλες τις τεχνικές, επιστημονικές και οικονομικές πληροφορίες και αξιολογήσεις που είναι χρήσιμες στον τομέα της ασφάλειας και της υγείας στην εργασία. |

Τροπολογία 6

ΑΡΘΡΟ 1, ΣΗΜΕΙΟ 2, ΣΤΟΙΧΕΙΟ (Α), ΣΗΜΕΙΟ (Ι)Άρθρο 3, παράγραφος 1, στοιχείο α) (κανονισμός (ΕΚ) αριθ. 2062/94)

α)τη συλλογή, την ανάλυση και τη διάδοση τεχνικών, επιστημονικών και οικονομικών πληροφοριών στα κράτη μέλη για την ενημέρωση των κοινοτικών οργανισμών, των κρατών μελών και των ενδιαφερόμενων κύκλων· η συλλογή αυτή σκοπό έχει την καταγραφή των υφιστάμενων εθνικών προτεραιοτήτων και προγραμμάτων και την παροχή των αναγκαίων στοιχείων για τον καθορισμό των προτεραιοτήτων και τη θέσπιση των προγραμμάτων της Κοινότητας· | α)τη συλλογή, την ανάλυση και τη διάδοση τεχνικών, επιστημονικών και οικονομικών πληροφοριών στα κράτη μέλη για την ενημέρωση των κοινοτικών οργανισμών, των κρατών μελών και των ενδιαφερόμενων κύκλων· η συλλογή αυτή σκοπό έχει την καταγραφή των κινδύνων και των ορθών πρακτικών, καθώς και των υφιστάμενων εθνικών προτεραιοτήτων και προγραμμάτων και την παροχή των αναγκαίων στοιχείων για τον καθορισμό των προτεραιοτήτων και τη θέσπιση των προγραμμάτων της Κοινότητας· |

Τροπολογία 7

ΑΡΘΡΟ 1, ΣΗΜΕΙΟ 2, ΣΤΟΙΧΕΙΟ (Α), ΣΗΜΕΙΟ (Ια) (νέο)Άρθρο 3, παράγραφος 1, στοιχείο γ) (κανονισμός (ΕΚ) αριθ. 2062/94)

| iα)Το στοιχείο γ) αντικαθίσταται από το εξής κείμενο:γ)προώθηση και υποστήριξη της συνεργασίας και των ανταλλαγών πληροφοριών και εμπειριών, μέσω της συστηματικής συλλογής στοιχείων στα κράτη μέλη, με την υποστήριξη της Eurostat, στον τομέα της ασφάλειας και της υγείας στην εργασία, περιλαμβανομένων πληροφοριών και για προγράμματα επιμόρφωσης· προς τον σκοπό αυτό, ο Οργανισμός προωθεί την εναρμόνιση των στατιστικών που αφορούν ατυχήματα και ασθένειες που συν-δέονται με την εργασία, έτσι ώστε να καταργηθούν οι υφιστάμενες ανισομέρειες στο θέμα της αξιολόγησης και ανάλυσής τους· |

Τροπολογία 8

ΑΡΘΡΟ 1, ΣΗΜΕΙΟ 2, ΣΤΟΙΧΕΙΟ (Α), ΣΗΜΕΙΟ (ΙΙ)Άρθρο 3, παράγραφος 1, στοιχείο η) (κανονισμός (ΕΚ) αριθ. 2062/94)

η)την παροχή τεχνικών, επιστημονικών και οικονομικών πληροφοριών για τις μεθόδους και τα μέσα για την υλοποίηση των προληπτικών δραστηριοτήτων, τον προσδιορισμό καλών πρακτικών και την προώθηση προληπτικών ενεργειών, με ιδιαίτερη έμφαση στα ειδικά προβλήματα των μικρομεσαίων επιχειρήσεων· | η)την παροχή τεχνικών, επιστημονικών και οικονομικών πληροφοριών για τις μεθόδους και τα μέσα για την υλοποίηση των προληπτικών δραστηριοτήτων, τον προσδιορισμό των κινδύνων και των μεταβιβάσιμων καλών πρακτικών, τα διδάγματα που αποκομίζονται από την ανάλυση και την προώθηση προληπτικών ενεργειών, με ιδιαίτερη έμφαση στα ειδικά προβλήματα των μικρομεσαίων επιχειρήσεων και την προώθηση ειδικών λύσεων για τις επιχειρήσεις αυτές. Όσον αφορά τις καλές πρακτικές, ο Οργανισμός θα έπρεπε να επικεντρωθεί ιδιαίτερα στις πρακτικές που αποτελούν πρακτικά μέσα που πρέπει να χρησιμοποιούνται για την κατάρτιση αξιολόγησης των κινδύνων για την ασφάλεια και την υγεία στην εργασία και τον εντοπισμό των μέτρων που πρέπει να ληφθούν για την αντιμετώπισή τους· |

Τροπολογία 9

ΑΡΘΡΟ 1, ΣΗΜΕΙΟ 2, ΣΤΟΙΧΕΙΟ (Α), ΣΗΜΕΙΟ (ΙΙΙ)Άρθρο 3, παράγραφος 1, στοιχείο ι) (κανονισμός (ΕΚ) αριθ. 2062/94)

ι)ο Οργανισμός εξασφαλίζει ότι οι διαδιδόμενες πληροφορίες είναι κατανοητές στους τελικούς χρήστες και συνεργάζεται στενά με τους εθνικούς εστιακούς πόλους που αναφέρονται στο άρθρο 4 παράγραφος 1 για να επιτύχει αυτό το στόχο. | ι)ο Οργανισμός εξασφαλίζει ότι οι διαδιδόμενες πληροφορίες σχετίζονται με τους τελικούς χρήστες. Για την επίτευξη του στόχου αυτού, ο Οργανισμός συνεργάζεται στενά με τους εθνικούς εστιακούς πόλους που αναφέρονται στο άρθρο 4, παράγραφος 1, σύμφωνα με τις διατάξεις του άρθρου 4, παράγραφος 2. |

Τροπολογία 10

ΑΡΘΡΟ 1, ΣΗΜΕΙΟ 2, ΣΤΟΙΧΕΙΟ (Β)Άρθρο 3, παράγραφος 2 (κανονισμός (ΕΚ) αριθ. 2062/94)

2. Ο Οργανισμός συνεργάζεται όσο το δυνατόν στενότερα με τα θεσμικά όργανα, τα ιδρύματα, τους ειδικευμένους φορείς και τα προγράμματα που υπάρχουν στην Κοινότητα, με στόχο την αποφυγή κάθε αλληλοεπικάλυψης. Ειδικότερα, ο Οργανισμός εξασφαλίζει κατάλληλη συνεργασία με το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας, με την επιφύλαξη των δικών του σκοπών. | 2. Ο Οργανισμός συνεργάζεται όσο το δυνατόν στενότερα με τα θεσμικά όργανα, τα ιδρύματα, τους ειδικευμένους φορείς και τα προγράμματα που υπάρχουν στην Κοινότητα, με στόχο την αποφυγή κάθε αλληλοεπικάλυψης. Ο Οργανισμός θα είναι σε θέση να επωφεληθεί από τη συνεργασία που ήδη έχει η Επιτροπή με τους οργανισμούς των Ηνωμένων Εθνών —την Παγκόσμια Οργάνωση Υγείας (ΠΟΥ), την Διεθνή Οργάνωση Εργασίας (ΔΟΕ)— και την Διεθνή Επιτροπή για την Υγείας στην Εργασία, (ICOH) προκειμένου να είναι ενήμερος για τις εργασίες των διεθνών οργανισμών. Ειδικότερα, ο Οργανισμός ενισχύει τη συνεργασία του με το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας, με την επιφύλαξη των δικών του σκοπών. |

Τροπολογία 11

ΑΡΘΡΟ 1, ΣΗΜΕΙΟ 2α (νέο)Άρθρο 4, παράγραφος 1 (κανονισμός (ΕΚ) αριθ. 2062/94)

| 2α)Στο άρθρο 4, η παράγραφος 1 αντικαθίσταται από το εξής κείμενο:1.Ο Οργανισμός συγκροτεί δίκτυο που περιλαμβάνει:τα κύρια συστατικά στοιχεία των εθνικών δικτύων πληροφόρησης, συμπεριλαμβανομένων των οργανώσεων κοινωνικών εταίρων, όπως ορίζονται από την εθνική νομοθεσία και/ή πρακτική·τα εθνικά σημεία επαφής·τα μελλοντικά θεματικά κέντρα. |

Τροπολογία 12

ΑΡΘΡΟ 1, ΣΗΜΕΙΟ 3Άρθρο 4, παράγραφος 2, πρώτο και δεύτερο εδάφιο (κανονισμός (ΕΚ) αριθ. 2062/94)

3.Στο άρθρο 4 παράγραφος 2, το δεύτερο εδάφιο αντικαθίσταται από το ακόλουθο κείμενο: | 3.Στο άρθρο 4, παράγραφος 2, το πρώτο και το δεύτερο εδάφιο αντικαθίστανται από το ακόλουθο κείμενο: |

| 2. Τα κράτη μέλη ενημερώνουν σε τακτά χρονικά διαστήματα τον οργανισμό για τα βασικά στοιχεία που συγκροτούν τα εθνικά τους δίκτυα πληροφοριών σε θέματα ασφάλειας και υγείας στην εργασία, συμπεριλαμβανομένων όλων των φορέων που, κατά τη γνώμη τους, είναι δυνατό να συμβάλουν στις εργασίες του οργανισμού, λαμβάνοντας υπόψη την ανάγκη να δια-σφαλίζεται η πληρέστερη δυνατή γεωγραφική κάλυψη της επικρατείας τους. |

Οι αρμόδιες εθνικές αρχές ή ο φορέας που αυτές ορίζουν εξασφαλίζουν το συντονισμό ή/και τη διαβίβαση των πληροφοριών οι οποίες πρέπει να παρέχονται, σε εθνικό επίπεδο, στον Οργανισμό. Οι εθνικές αρχές λαμβάνουν υπόψη την άποψη των κοινωνικών εταίρων σε εθνικό επίπεδο, σύμφωνα με την εθνική νομοθεσία ή/και τις σχετικές πρακτικές. | Οι αρμόδιες εθνικές αρχές ή ο φορέας που αυτές ορίζουν ως εθνικό σημείο επαφής εξασφαλίζουν το συντονισμό ή/και τη διαβίβαση των πληροφοριών οι οποίες πρέπει να παρέχονται, σε εθνικό επίπεδο, στον Οργανισμό στο πλαίσιο σχεδίου εργασίας που καταρτίζεται κατόπιν συμφωνίας μεταξύ του κάθε σημείου επαφής και του Οργανισμού, βάσει του προγράμματος εργασίας που εγκρίνει ο Οργανισμός. Οι εθνικές αρχές συνεργάζονται με τους κοινωνικούς εταίρους σε εθνικό επίπεδο, σύμφωνα με την εθνική νομοθεσία ή/και τις σχετικές πρακτικές. |

Τροπολογία 13

ΑΡΘΡΟ 1, ΣΗΜΕΙΟ 4Άρθρο 7α (νέο) (κανονισμός (ΕΚ) αριθ. 2062/94)

Ο Οργανισμός περιλαμβάνει: α)διοικητικό συμβούλιο·β)προεδρείο·γ)διευθυντή. | Η διοικητική και διαχειριστική δομή του Οργανισμού περιλαμβάνει: α)διοικητικό συμβούλιο·β)προεδρείο·γ)διευθυντή. |

Τροπολογία 14

ΑΡΘΡΟ 1, ΣΗΜΕΙΟ 5Άρθρο 8, παράγραφος 2 (κανονισμός (ΕΚ) αριθ. 2062/94)

2. Τα μέλη που αναφέρονται στα στοιχεία α), β) και γ) της παραγράφου 1 διορίζονται από το Συμβούλιο μεταξύ των μελών και των αναπληρωματικών μελών της συμβουλευτικής επιτροπής για την ασφάλεια και την υγεία στο χώρο εργασίας, ύστερα από πρόταση των ομάδων συμφερόντων που εκπροσωπούν τις κυβερνήσεις των κρατών μελών και τις οργανώσεις των εργοδοτών και των εργαζομένων στην επιτροπή. | 2. Τα μέλη που αναφέρονται στα στοιχεία α), β) και γ) της παραγράφου 1 διορίζονται από το Συμβούλιο μεταξύ των μελών και των αναπληρωματικών μελών της συμβουλευτικής επιτροπής για την ασφάλεια και την υγεία στο χώρο εργασίας. |

| Τα μέλη που αναφέρονται στην παράγραφο 1, στοιχείο α), διορίζονται κατόπιν πρότασης των κρατών μελών. Τα μέλη που αναφέρονται στην παράγραφο 1, στοιχεία β) και γ), διορίζονται κατόπιν πρότασης των αντιστοίχων ομάδων εκπροσώπων στην επιτροπή. Οι προτάσεις από τις τρεις ομάδες στην επιτροπή υποβάλλονται στο Συμβούλιο και διαβιβάζονται στην Επιτροπή προς ενημέρωση. |

Το Συμβούλιο διορίζει, παράλληλα και υπό τους ιδίους όρους με το τακτικό μέλος, ένα αναπληρωματικό μέλος που συμμετέχει στις συνεδριάσεις του διοικητικού συμβουλίου μόνον εάν απουσιάζει το τακτικό μέλος. | Το Συμβούλιο διορίζει, παράλληλα και υπό τους ιδίους όρους με το τακτικό μέλος, ένα αναπληρωματικό μέλος που συμμετέχει στις συνεδριάσεις του διοικητικού συμβουλίου μόνον εάν απουσιάζει το τακτικό μέλος. |

Τα τακτικά και τα αναπληρωματικά μέλη που εκπροσωπούν την Επιτροπή διορίζονται από αυτή. | Τα τακτικά και τα αναπληρωματικά μέλη που εκπροσωπούν την Επιτροπή διορίζονται από αυτή. |

Κατά την υποβολή των καταλόγων των υποψηφίων, τα κράτη μέλη, οι οργανώσεις των εργοδοτών και οι οργανώσεις των εργαζομένων μεριμνούν ώστε να εξασφαλιστεί ότι η σύνθεση του διοικητικού συμβουλίου αντικατοπτρίζει ακριβοδίκαια τους ποικίλους σχετικούς κλάδους της οικονομίας και να εξασφαλιστεί η ισόρροπη εκπροσώπηση ανδρών και γυναικών. | Κατά την υποβολή των καταλόγων των υποψηφίων, η Επιτροπή, τα κράτη μέλη, οι οργανώσεις των εργοδοτών και οι οργανώσεις των εργαζομένων μεριμνούν ώστε να εξασφαλιστεί ότι η σύνθεση του διοικητικού συμβουλίου αντικατοπτρίζει ακριβοδίκαια τους ποικίλους σχετικούς κλάδους της οικονομίας και να εξασφαλιστεί η ισόρροπη εκπροσώπηση ανδρών και γυναικών στη σύνθεση των φορέων που αναφέρονται στο άρθρο 7Α. Οι κατάλογοι υποβάλλονται εντός τριών μηνών από οποιαδήποτε αλλαγή ή ανανέωση των μελών της συμβουλευτικής επιτροπής για την ασφάλεια και την υγεία στο χώρο εργασίας σύμφωνα με τις διατάξεις των άρθρων 3, παράγραφοι 3 και 4, και 4, παράγραφος 1, της απόφασης 2003/C 218/01 του Συμβουλίου [2]. |

Το Συμβούλιο δημοσιεύει τον κατάλογο των μελών του διοικητικού συμβουλίου στην Επίσημη Εφημερίδα της Ευρωπαϊκής Ένωσης. | Το Συμβούλιο δημοσιεύει τον κατάλογο των μελών του διοικητικού συμβουλίου και του προεδρείου στην Επίσημη Εφημερίδα της Ευρωπαϊκής Ένωσης και ο Οργανισμός στην ιστοσελίδα του στο Διαδίκτυο. |

Τροπολογία 15

ΑΡΘΡΟ 1, ΣΗΜΕΙΟ 5Άρθρο 8, παράγραφος 3 (κανονισμός (ΕΚ) αριθ. 2062/94)

3. Η διάρκεια της θητείας των μελών του διοικητικού συμβουλίου είναι τριετής. Η θητεία μπορεί να ανανεωθεί. | 3. Η θητεία των μελών του διοικητικού συμβουλίου είναι τριετής. Η θητεία μπορεί να ανανεωθεί. |

| Η θητεία των μελών του διοικητικού συμβουλίου που βρίσκονται εν ενεργεία στις ... [3] παρατείνεται μέχρις ότου διορισθεί νέο διοικητικό συμβούλιο σύμφωνα με τις διατάξεις της παραγράφου 2. |

Μετά τη λήξη της θητείας τους ή σε περίπτωση παραίτησης, τα μέλη παραμένουν εν υπηρεσία έως ότου ανανεωθεί η θητεία τους ή αντικατασταθούν. | Μετά τη λήξη της θητείας τους ή σε περίπτωση παραίτησης, τα μέλη παραμένουν εν υπηρεσία έως ότου ανανεωθεί η θητεία τους ή αντικατασταθούν. |

Τροπολογία 16

ΑΡΘΡΟ 1, ΣΗΜΕΙΟ 5Άρθρο 8, παράγραφος 7 (κανονισμός (ΕΚ) αριθ. 2062/94)

7. Το διοικητικό συμβούλιο θεσπίζει τον εσωτερικό κανονισμό του, ο οποίος τίθεται σε ισχύ αφού εγκριθεί από το Συμβούλιο, ύστερα από γνώμη της Επιτροπής. | 7. Το διοικητικό συμβούλιο, κατόπιν γνωμοδότησης της Επιτροπής, θεσπίζει τον εσωτερικό κανονισμό του, ο οποίος προβλέπει τις πρακτικές ρυθμίσεις για τις δραστηριότητές του. Ο κανονισμός διαβιβάζεται προς ενημέρωση στο Ευρωπαϊκό Κοινοβούλιο και στο Συμβούλιο. Εντός τριών μηνών από τη διαβίβαση του κανονισμού στο Συμβούλιο, το τελευταίο μπορεί να τροποποιήσει τον κανονισμό ψηφίζοντας με απλή πλειοψηφία. |

Τροπολογία 17

ΑΡΘΡΟ 1, ΣΗΜΕΙΟ 5Άρθρο 8, παράγραφος 8 (κανονισμός (ΕΚ) αριθ. 2062/94)

8. Το διοικητικό συμβούλιο συγκροτεί προεδρείο. Το προεδρείο απαρτίζεται από τον πρόεδρο και τους τρεις αντιπροέδρους του διοικητικού συμβουλίου, έναν συντονιστή από κάθε ομάδα που αναφέρεται στο πρώτο εδάφιο της παραγράφου 4 και έναν ακόμη εκπρόσωπο της Επιτροπής. | 8. Το διοικητικό συμβούλιο συγκροτεί ενδεκαμελές προεδρείο. Το προεδρείο απαρτίζεται από τον πρόεδρο και τους τρεις αντιπροέδρους του διοικητικού συμβουλίου, έναν συντονιστή από κάθε ομάδα, όπως αναφέρεται στο πρώτο εδάφιο της παραγράφου 4, και έναν ακόμη εκπρόσωπο της Επιτροπής και της κάθε ομάδας. Κάθε ομάδα μπορεί να ορίσει έως τρία αναπληρωματικά μέλη για να παρίστανται στις συνεδριάσεις του προεδρείου όταν απουσιάζουν τα τακτικά μέλη. |

Τροπολογία 18

ΑΡΘΡΟ 1, ΣΗΜΕΙΟ 5Άρθρο 8, παράγραφος 9 (κανονισμός (ΕΚ) αριθ. 2062/94)

9. Με την επιφύλαξη των αρμοδιοτήτων του διευθυντή, όπως αναφέρονται στο άρθρο 11, το προεδρείο λαμβάνει, σύμφωνα με τα καθήκοντα που του μεταβιβάζει το διοικητικό συμβούλιο, όλα τα απαραίτητα μέτρα για τη χρηστή διοίκηση του Οργανισμού στα διαστήματα μεταξύ των συνεδριάσεων του διοικητικού συμβουλίου, εκτός από τα μέτρα που αναφέρονται στα άρθρα 10, 13, 14 και 15. | 9. Με την επιφύλαξη των αρμοδιοτήτων του διευθυντή, όπως αναφέρονται στο άρθρο 11, το προεδρείο, σύμφωνα με τα καθήκοντα που του μεταβιβάζει το διοικητικό συμβούλιο, ελέγχει την εφαρμογή των αποφάσεων του διοικητικού συμβουλίου και λαμβάνει όλα τα απαραίτητα μέτρα για τη χρηστή διοίκηση του Οργανισμού στα διαστήματα μεταξύ των συνεδριάσεων του διοικητικού συμβουλίου. Το διοικητικό συμβούλιο μπορεί να μην αναθέσει στο προεδρείο τις εξουσίες που αναφέρονται στα άρθρα 10, 13, 14 και 15. |

Τροπολογία 19

ΑΡΘΡΟ 1, ΣΗΜΕΙΟ 5Άρθρο 8, παράγραφος 10 (κανονισμός (ΕΚ) αριθ. 2062/94)

10. Το διοικητικό συμβούλιο ορίζει με απόφασή του το ετήσιο χρονοδιάγραμμα των συνεδριάσεων του προεδρείου. Ο πρόεδρος συγκαλεί πρόσθετες συνεδριάσεις του προεδρείου ύστερα από αίτημα των μελών του. | 10. Το διοικητικό συμβούλιο ορίζει με απόφασή του το ετήσιο αριθμό των συνεδριάσεων του προεδρείου. Ο πρόεδρος του προεδρείου συγκαλεί πρόσθετες συνεδριάσεις ύστερα από αίτημα των μελών του. |

Τροπολογία 20

ΑΡΘΡΟ 1, ΣΗΜΕΙΟ 5Άρθρο 8, παράγραφος 11α (νέα) (κανονισμός (ΕΚ) αριθ. 2062/94)

| 11α. Το διοικητικό συμβούλιο ενημερώνεται πλήρως και εγκαίρως για τις δραστηριότητες και τις αποφάσεις του προεδρείου. |

Τροπολογία 21

ΑΡΘΡΟ 1, ΣΗΜΕΙΟ 7Άρθρο 10, παράγραφος 1, πρώτο εδάφιο (κανονισμός (ΕΚ) αριθ. 2062/94)

7)Στο άρθρο 10 παράγραφος 1, το πρώτο εδάφιο αντικαθίσταται από το ακόλουθο κείμενο:Το διοικητικό συμβούλιο εγκρίνει το ετήσιο και το τετραετές κυλιόμενο πρόγραμμα εργασίας του Οργανισμού βάσει σχεδίου που εκπονείται από το διευθυντή, ο οποίος αναφέρεται στο άρθρο 11, έπειτα από διαβούλευση με τις υπηρεσίες της Επιτροπής και με τη συμβουλευτική επιτροπή για την ασφάλεια και την υγεία στο χώρο εργασίας. | 7.α)Στο άρθρο 10, παράγραφος 1, το πρώτο εδάφιο αντικαθίσταται από το ακόλουθο κείμενο:Το διοικητικό συμβούλιο προσδιορίζει τους στρατηγικούς στόχους του οργανισμού. Το διοικητικό συμβούλιο εγκρίνει συγκεκριμένα τον προϋπολογισμό, το ετήσιο και το τετραετές κυλιόμενο πρόγραμμα του Οργανισμού βάσει σχεδίου που εκπονείται από το διευθυντή, ο οποίος αναφέρεται στο άρθρο 11, έπειτα από διαβούλευση με τις υπηρεσίες της Επιτροπής και με τη συμβουλευτική επιτροπή για την ασφάλεια και την υγεία στο χώρο εργασίας. |

Τροπολογία 22

ΑΡΘΡΟ 1, ΣΗΜΕΙΟ 7, ΣΤΟΙΧΕΙΟ (Β) (νέο)Άρθρο 10, παράγραφος 1, τέταρτο εδάφιο (κανονισμός (ΕΚ) αριθ. 2062/94)

| (β)Στο άρθρο 10, παράγραφος 1, διαγράφεται το τέταρτο εδάφιο. |

Τροπολογία 23

ΑΡΘΡΟ 1, ΣΗΜΕΙΟ 8Άρθρο 11, παράγραφος 2 (κανονισμός (ΕΚ) αριθ. 2062/94)

8)Στο άρθρο 11, η παράγραφος 2 αντικαθίσταται από το ακόλουθο κείμενο: | 8)Το άρθρο 11, αντικαθίσταται από το ακόλουθο κείμενο: |

| Άρθρο 11 Ο διευθυντής 1. Ο διευθυντής διορίζεται από την Επιτροπή από κατάλογο υποψηφίων που υποβάλει το διοικητικό συμβούλιο. 2. Ο διευθυντής επιλέγεται βάσει των ικανοτήτων του/της. Η ανεξαρτησία του/της είναι υπεράνω πάσης αμφιβολίας. 3. Ο διευθυντής διορίζεται για μέγιστο χρονικό διάστημα πέντε ετών. Η θητεία του/της ανανεώνεται. |

2) Ο διευθυντής είναι ο νόμιμος εκπρόσωπος του Οργανισμού. Είναι υπεύθυνος για τα ακόλουθα: α)την ορθή εκπόνηση και εφαρμογή των αποφάσεων και των προγραμμάτων που εγκρίνει το διοικητικό συμβούλιο και το προεδρείο,β)τη διοίκηση και την τρέχουσα διαχείριση του Οργανισμού,γ)την εκπόνηση και τη δημοσίευση της έκθεσης που προβλέπεται στο άρθρο 10 παράγραφος 2,δ)την εκτέλεση των προβλεπόμενων καθηκόντων,ε)όλα τα θέματα που αφορούν το προσωπικό,στ)την προετοιμασία των συνεδριάσεων του διοικητικού συμβουλίου και των συνεδριάσεων του προεδρείου. | 4. Ο διευθυντής είναι ο νόμιμος εκπρόσωπος του Οργανισμού. Είναι υπεύθυνος για τα ακόλουθα: α)την ορθή εκπόνηση και εφαρμογή των αποφάσεων και των προγραμμάτων που εγκρίνει το διοικητικό συμβούλιο και το προεδρείο,β)τη διοίκηση και την τρέχουσα διαχείριση του Οργανισμού,γ)την εκπόνηση και τη δημοσίευση της έκθεσης που προβλέπεται στο άρθρο 10 παράγραφος 2,δ)την εκτέλεση των προβλεπόμενων καθηκόντων,ε)όλα τα θέματα που αφορούν το προσωπικό,στ)την προετοιμασία των συνεδριάσεων του διοικητικού συμβουλίου και των συνεδριάσεων του προεδρείου. |

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ C 218 της 13.9.2003, σ. 1.

[3] Ημερομηνία έναρξης ισχύος του κανονισμού (ΕΚ) αριθ..../2005 του Συμβουλίου.

--------------------------------------------------